РАЙНОННА ИЗБИРАТЕЛНА КОМИСИЯ ЛОВЕЧ

ПРОТОКОЛ № 08/16 октомври 2016 г.

от заседание на Районна избирателна комисия Ловеч

	Днес, 16 октомври 2016 г., в гр. Ловеч, ул. „Търговска”№ 43, стая 412, от 09.30 ч. се проведе заседание на РИК Ловеч. На заседанието присъстват членове на комисията  както следва:

ПРЕДСЕДАТЕЛ:	Валентина Стефанова Недялкова	
ЗАМ.-ПРЕДСЕДАТЕЛ:	Станислава Гечева Стайкова-Давидова	
ЗАМ.-ПРЕДСЕДАТЕЛ:	Стойо Иванов Ковачев	
СЕКРЕТАР:	Фатме Юсеинова Моллова	
ЧЛЕНОВЕ:	Дора Ангелова Стоянова	
 	Ваня Владимирова Събчева	
 	Павлина Минкова Комитова	
 	Елка Иванова Ангелова	
 	Севдие Шефкат Кулаалиева	
	Младен Минков Близнаков	
 	Валентин Георгиев Вълев	
 	Пенко Найденов Пенков	
	Бисер Божидаров Димов	

	Присъстват 13 от общо 13 члена на Комисията. На основание чл. 70, ал. 3 от Изборния кодекс е налице необходимия кворум и РИК Ловеч може да започне своята работа. На заседанието присъства и г-н Милко Недялков Недялков в качеството на упълномощен представител на ИК за издигане на Румен Георгиев Радев и Илияна Малинова Йотова като независими кандидати за президент и вицепрезидент на републиката в изборите на 6 ноември 2016 г.
Заседанието на РИК Ловеч бе открито от Председателя, който приветства присъстващите. 
Председателят оповести следния дневен ред:
1.	Обсъждане на сигнал от Милко Недялков Недялков упълномощен представител на ИК за издигане на Румен Георгиев Радев и Илияна Малинова Йотова като независими кандидати за президент и вицепрезидент на републиката на 6 ноември 2016 г.;

	Председателят подложи на гласуване така обявения дневен ред. Бе проведено гласуване и с 13 гласа „За” (Валентина Стефанова Недялкова; Станислава Гечева Стайкова-Давидова; Стойо Иванов Ковачев; Фатме Юсеинова Моллова; Дора Ангелова Стоянова; Ваня Владимирова Събчева; Павлина Минкова Комитова; Елка Иванова Ангелова; Севдие Шефкат Кулаалиева; Младен Минков Близнаков; Валентин Георгиев Вълев; Пенко Найденов Пенков; Бисер Божидаров Димов) и 0 „Против”, на основание чл. 72, ал. 1, т. 1 от Изборния кодекс, Районна избирателна комисия Ловеч прие обявения дневен ред.
Точка първа:
Председателят докладва за постъпил сигнал с вх.№54/15.10.2016г. в 10:15 ч. от Милко Недялков Недялков като упълномощен представител на ИК за издигане на Румен Георгиев Радев и Илияна Малинова Йотова като независими кандидати за президент и вицепрезидент на Републиката в изборите на 6 ноември 2016 г. В сигнала са изложени твърдения, че на 14.10.2016г. пресцентърът на Община Ловеч е изпратил на медиите писмен и визуален материал за участието на кмета на Община Ловеч г-жа Корнелия Маринова, като длъжностно лице в предизборно мероприятие на една от партиите участващи със свои кандидати в президенски избори 2016. В сигнала се твърди, че в същия материал се проследяват и акценти от предизборното мероприятие с агатиционен характер. Също така въпросния писмен и визуален материал с пряк агитационен смисъл е публикуван и на официалния интернет портал на Община Ловеч. Тази публикация жалбоподателя квалифицира, като нарушение на чл.182, ал.1 от Изборния кодекс /ИК/. Към сигнала са приложени доказателства както следва: разпечатка от официален уебсайт на Община Ловеч, който беше прочетен. Приложена е й разпечатка от имейл с подател Цветан Тодоров, с поща ceco.t@abv.bg, изпратен до 20 различни получатели и съдържащ индикация за два прикачени файла. Приложено е и пълномощно от Стефан Ламбов Данаилов, представляващ ИК за издигане на Румен Георгиев Радев и Илияна Малинова Йотова като независими кандидати за президент и вицепрезидент на републиката. Председателът предостави възможност на присъстващите за изказвания.
Думата бе дадена на г-жа Давидова. Същата счита, че сигнала е основателен по следните съображения: Публикацията започва с „кметът на Община Ловеч – посрещна кандидат-президент на ГЕРБ“. Отразено е провеждането на предизборно мероприятие. Материалът е убликуван на офицалния сайт на общината. Нарушен е чл.182, ал.1 от ИК. Сайта се използва за публична пропаганда, макар и с косвени думи. Излиза, че Община Ловеч, като публична институция поддържа тези кандидати. Косвено се изразява агитация и пропаганда за политическа сила. Не вижда пречка, този текст да се посочи в лична страница или фейсбук, но не и на официалния сайт на общината.
Думата бе дадена на г-жа Събчева. Същата цитира чл.182, ал.1 от ИК и легалното понятие „предизборна агитация“ определено в § 1, т. 17 от ДР на ИК като „призив за подкрепа или за неподкрепа на кандидат, партия, коалиция или инициативен комитет при участие в избори“. Изрично е посочено, че наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса. Според нея, трябва да се конкретизира нарушението, а не да се извлича косвено внушение.
Думата бе дадена на г-жа Давидова. Тя изрази мнение, че няма направо изказана агитация, но се приветства предизборна агитация. И свалянето на публикацията от сайта, говори за това, че също общината е приела, че публикацията е агитация.
Събчева изрази позиция, че това е гледната точка на г-жа Давидова и всеки може да има различна и, че трябва да се даде точно основание за нарушение.
Думата взе г-н Близнаков. Той изрази мнение, че трябва да се спре с полемиката по сигнала и да се изиска по официален път текста на съобщението подадено до медиите.
Думата поиска Валентин Георгиев. Според него разковничето на казуса е в § 1, т. 17 от ДР на ИК и налице ли е призив или не. Счита, че самото публикуването на новината в сайта е призив. Сайта е официална позиция на Общината. Няма предизборна агитация, но само това е отразено като новина, а няма отразяване на срещи с други кандидати, което е доказателство, че е агитация. Счита сигнала за основателен и иска да се наложи наказание. Предлага наказанието да е минимално, тъй като е свалено от сайта. 
Г-н Недялков, който присъства на заседанието на РИК Ловеч, поиска думата за становище. Изрази подробно позицията си в подкрепа на подадения от него сигнал и посочи следните аргументи за това. Счита, че текста на публикацията е изпратен до регионалните медии и е качен на сайта на Община Ловеч. Другите кметове на общините не са публикували подобно съобщение на своите страници. Използван е обществен ресурс за отразяване на новината. В съобщението е дадена оценка за подкрепа на кандидатите с целенасоченост, като оценката е част от призива. Не е необходимо да е казано „Гласувай „За“. Цитира определението на думата „Призив“ в тълковния речник. 
Думата бе дадена на г-жа Събчева, която изрази позицая, че няма призив и няма нарушение на ИК. 
Думата поиска Валентин Георгиев, който изказа мнение, че не може закононаделят да дава тясно тълкуване на агитация. Счита, че призивът е достигнал до обществото, чрез сайта на общината. 
Г-жа Недялкова изрази позиция, че за да е налице нарушение по чл. 182, ал.1 от ИК следва да е ясно изпълнителното деяние, тъй като тук казуса е свързан с административно-наказателна отговорност. Понятието „предизборна агитация“ се тълкува не съгласно тълковния речник, а е легално определено в § 1, т. 17 от ИК като „призив за подкрепа или за неподкрепа на кандидат, партия, коалиция или инициативен комитет при участие в избори“. Това тълкуване е повторено и с изришно решение на ЦИК, относно провеждане на предизборна агитация в изборите за президент и вицепрезидент на републиката на 6 ноември 2016 г. Изрично е посочено, че наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса. От така представената публикация не може да се извлече категорично послание за гласуване в полза на определен кандидат, което е задължително, за да се направи извод за наличие на предизборна агитация, която да попада под забраната на чл. 182, ал. 1 от ИК. Наличие на косвени данни, както вече се изтъктна не следва да се ангажира административно-наказателна отговорност. Разпоредбата не може да се тълкува раширително. Факт е, че при извършената проверка на 15.10.2016г. деня на постъпване на сигнала, такава новина не се открива на сайта на общината.
Давидова сподели мнение за използван тълкователен речник в решения на ВКС, постановени по чл.290 от ГПК. Направи предложение за решение да се приеме, като маловажен случай, да не се налага глоба, а да се направи предупреждение до общината. 
Г-жа Събчева направи предложение за решение. Сигналът да бъде оставен без уважение като неоснователен и недоказан. 
Г-н Близнаков направи предложение да се изиска допълнителна информация от Община Ловеч като бъде предоставен текста на съобщение, публикувано на официалната уеб страница на Община Ловеч на 14.10.2016 г. със заглавие „Кметът Корнелия Маринова посрещна с голям стилен букет своята приятелка Цачева“.

Председателят формулира предложение за решение съобразно реда на постъпване на предложенията за решения. Първо по време е да бъде прието за установено извършването на нарушение от Кмета на Община Ловеч по сигнал с вх. № 54/15.10.2016 г. като случая бъде приет за маловажен и бъде предупредена Община Ловеч за преустановяване извършването на подобни нарушения.
Предложението бе подложено на гласуване. С 6 гласа „За” (Станислава Гечева Стайкова-Давидова; Стойо Иванов Ковачев; Фатме Юсеинова Моллова; Елка Иванова Ангелова; Севдие Шефкат Кулаалиева; Валентин Георгиев Вълев) и 7 „Против” (Валентина Стефанова Недялкова, Дора Ангелова Стоянова; Ваня Владимирова Събчева; Павлина Минкова Комитова; Валентин Георгиев Вълев; Пенко Найденов Пенков; Бисер Божидаров Димов) на основание чл. 72, ал. 1, т. 17 от Изборния кодекс, Районна избирателна комисия Ловеч
Р Е Ш И :

ОТХВЪРЛЯ предложение за решение да бъде прието за установено извършването на нарушение от Кмета на Община Ловеч по сигнал с вх. № 54/15.10.2016 г. като случая бъде приет за маловажен и бъде предупредена Община Ловеч за преустановяване извършването на подобни нарушения.
       Настоящото решение подлежи на обжалване пред Централната избирателна комисия в срок до три дни от обявяването му.

Председателят формулира предложение за решение второто постъпило по време. Оставя без уважение като неоснователен и недоказан Сигнал с вх.№54/15.10.2016г. в 10:15ч. от Милко Недялков Недялков - упълномощен представител на ИК за издигане на Румен Георгиев Радев и Илияна Малинова Йотова.
Предложението бе подложено на гласуване. С 4 гласа „За” (Валентина Стефанова Недялкова, Дора Ангелова Стоянова; Ваня Владимирова Събчева; Павлина Минкова Комитова) и 9 „Против” (Станислава Гечева Стайкова-Давидова; Стойо Иванов Ковачев; Фатме Юсеинова Моллова; Елка Иванова Ангелова; Севдие Шефкат Кулаалиева; Валентин Георгиев Вълев; Пенко Найденов Пенков; Бисер Божидаров Димов) на основание чл. 72, ал. 1, т. 17 от Изборния кодекс, Районна избирателна комисия Ловеч
Р Е Ш И :
ОТХВЪРЛЯ предложение за решение да бъде приет за неоснователен и недоказан сигнал с вх. № 54/15.10.2016 г. от Милко Недялков Недялков упълномощен представител на ИК за издигане на Румен Георгиев Радев и Илияна Малинова Йотова като независими кандидати за президент и вицепрезидент на републиката в изборите на 6 ноември 2016 г.
Настоящото решение подлежи на обжалване пред Централната избирателна комисия в срок до три дни от обявяването му.

Председателят формулира предложение за решение третото по ред. Да се изиска допълнителна информация от Община Ловеч като бъде предоставен текста на съобщение, публикувано на официалната уеб страница на Община Ловеч на 14.10.2016 г. със заглавие „Кметът Корнелия Маринова посрещна с голям стилен букет своята приятелка Цачева“.
Предложението бе подложено на гласуване. С 11 гласа „За” (Валентина Стефанова Недялкова, Дора Ангелова Стоянова; Станислава Гечева Стайкова-Давидова; Стойо Иванов Ковачев; Фатме Юсеинова Моллова; Елка Иванова Ангелова; Севдие Шефкат Кулаалиева; Валентин Георгиев Вълев; Пенко Найденов Пенков; Бисер Божидаров ДимовВаня Владимирова Събчева; Павлина Минкова Комитова) и 1 „Против” (Ваня Владимирова Събчева) на основание чл. 72, ал. 1, т. 17 от Изборния кодекс, Районна избирателна комисия - Ловеч
 Р Е Ш И :

Да се изиска допълнителна информация от Община Ловеч като бъде предоставен текста на съобщение, публикувано на официалната уеб страница на Община Ловеч на 14.10.2016 г. със заглавие „Кметът Корнелия Маринова посрещна с голям стилен букет своята приятелка Цачева“.
Настоящото решение подлежи на обжалване пред Централната избирателна комисия в срок до три дни от обявяването му.

След изчерпване на дневния ред заседанието бе закрито в 10.20 часа.

ПРЕДСЕДАТЕЛ:
								/Валентина Недялкова/		
СЕКРЕТАР:
								/Фатме Моллова/